КIуэкIуэ Ю. А. гъэ еджэгъуэщIэм зыхуэгъэхьэзырыным теухуауэ КъБР-м и Правительствэмрэ Налшык къалэмрэ я унафэщIхэм я зэIущIэ иригъэкIуэкIащ
КIуэкIуэ Ю. А. КъБР-м и Правительствэмрэ Налшык къалэ округымрэ я унафэщIхэр кърихьэлIэу дыгъуасэ иригъэкIуэкIа зэIущIэр теухуауэ щытащ гъэ еджэгъуэщIэм зыхуэгъэхьэзырыным.
КъБР-м и Правительствэм и УнафэщIым и къуэдзэ — КъБР-м егъэджэныгъэмкIэ, щIэныгъэмрэ щIалэгъуалэм я IуэхухэмкIэ и министр Емуз Н. Гъу. къипсэлъам едэIуа нэужь, республикэм и Iэтащхьэм къыхигъэщхьэхукIащ Къэбэрдей-Балъкъэрым и школ псори зэгъэпэщыжынымкIэ лэжьыгъэхэр шыщхьэуIум и 20-м фIэмыкIыу яухын зэрыхуейр.
Щхьэхуэу тепсэлъыхьащ еджакIуэхэр тхылъхэмкIэ къызэрызэрагъэпэщым. Нобэм ирихьэлIэу еджакIуэхэм я процент 84,5-м яхурикъун тхылъхэр щыIэщ. Мы IэнатIэм егъэщIылIа министерствэм хуагъэуващ зэреджэ тхылъхэмкIэ школакIуэ псори икIэщIыпIэкIэ къызэрагъэпэщыну. Апхуэдэу, дызэрыт мазэм къриубыдэу муниципальнэ щIыналъэ псоми гъэ еджэгъуэщIэм и пэ къихуэ жармыкIэхэр къыщызэрагъэпэщын, сабий куэд зэрыс унагъуэхэмрэ унагъуэ нэхъ хуэмыщIахэмрэ ядэIэпыкъун хуейщ.
КъБР-м и Iэтащхьэм къигъэуващ школхэр тэмэму лъэныкъуэ псомкIи фокIадэм и 1-м ирихьэлIэу къызэрагъэпэщыну икIи абы и лъэныкъуэкIэ къулыкъущIэ пыухыкIахэм езыхэм я щхьэкIэ жэуап зэрахьыр къыхигъэщащ.
КъБР-м и Iэтащхьэмрэ Правительствэмрэ я пресс-IуэхущIапIэ.
